ເສດຖະກິດລາວ

ເສດຖະກິດຂອງປະເທດລາວ ເປັນເສດຖະກິດຂອງປະເທດກຳລັງພັດທະນາທີ່ມີລາຍໄດ້ປານກາງລະດັບຕໍ່າ. ຮູບແບບເສດຖະກິດລາວມີຄວາມຄ້າຍຄືກັບເສດຖະກິດຂອງຈີນ ແລະ ຫວຽດນາມ ຍ້ອນວ່າເປັນລັດກອມມູນິດຄືກັນ ຫຼືກໍຄີ ມີການແນວທາງທາງເສດຖະກິດແບບຕະຫຼາດມາໃຊ້ຄວບຄູ່ກັບການຄວບຄຸມຂອງທາງລັດໃນລະດັບໜຶ່ງ ແລະ ເປີດຮັບການລົງທຶນໂດຍກົງຈາກຕ່າງປະເທດ.

ພາຍຫຼັງສົງຄາມກາງເມືອງ ລາວໄດ້ຈັດຕັ້ງລະບົບເສດຖະກິດແບບວາງແຜນຕາມແບບໂຊວຽດ ເພື່ອປັບໂຄງສ້າງເສດຖະກິດໃຫ້ສອດຄ້ອງກັບຕະຫຼາດໂລກ. ລາວໄດ້ດຳເນີນການປະຕິຮູບໃນປີ 1986 ພາຍໃຕ້ຊື່ "ກົນໄກເສດຖະກິດໃໝ່" ເຊິ່ງເນັ້ນໃສ່ການກະຈາຍອຳນາດຈາກລັດຖະບານກາງ ແລະ ສົ່ງເສີມພາກເອກະຊົນໃຫ້ດຳເນີນທຸລະກິດຄວບຄູ່ກັບລັດວິສາຫະກິດ."Laos" . ຕັ້ງແຕ່ປີ 2007 ລາວມີອັດຕາການຂະຫຍາຍໂຕຂອງຈີດີພີສະເລ່ຍ 8% ຕໍ່ປີ. ແລະ ມີການຄາດການວ່າຈະສາມາດຮັກສາອັດຕາການຂະຫຍາຍໂຕຢ່າງໜ້ອຍ 7% ໄປຈົນຮອດປີ 2019.

ເປົ້າໝາຍຫຼັກຂອງລັດຖະບານແມ່ນ ການຫຼຸດຄວາມທຸກຍາກຈົນ ແລະ ການສຶກສາສຳລັບເດັກທຸກຄົນ ພ້ອມກັບການລິເລີ່ມໃນການເປັນ "ປະເທດແລນລິງຄ໌(Lank-linked, ປະເທດທີ່ເຮັດໜ້າທີ່ເປັນທາງຜ່ານເຊື່ອມປະເທດອື່ນໆເຂົ້າກັນ)" ເຊິ່ງໄດ້ສະແດງອອກຜ່ານການກໍ່ສ້າງເສັ້ນທາງລົດໄຟຄວາມໄວສູງມູນຄ່າເກືອບ 6 ຕື້ໂດລາສະຫະລັດ ແຕ່ຄຸນໝິງປະເທດຈີນຮອດນະຄອນຫຼວງວຽງຈັນປະເທດລາວ. ລາວຍັງໄດ້ເປີດຕະຫຼາດຫຼັກຊັບລາວໃນປີ 2011 ແລະ ໄດ້ກາຍເປັນຜູ້ຫຼິ້ນລະດັບພູມິພາກໃນບົດບາດຂອງການເປັນຜູ້ຈັດຫາໄຟຟ້າພະລັງນໍ້າໃຫ້ກັບປະເທດເພື່ອນບ້ານຢ່າງຈີນ, ໄທ ແລະ ຫວຽດນາມ. ເສດຖະກິດລາວເພິ່ງພາການລົງທຶນໂດຍກົງຈາກຕ່າງປະເທດເພື່ອດຶງດູດເອົາເງິນທຶນຈາກຕ່າງປະເທດ. ເປົ້າໝາຍໄລຍະຍາວຂອງເສດຖະກິດລາວຕາມທີ່ລະບຸໄວ້ໃນລັດຖະທຳມະນູນ ແມ່ນການພັດທະນາເສດຖະກິດໃນທິດທາງຂອງສັງຄົມນິຍົມ.

ລາວມີຊັບພະຍາກອນດ້ານພະລັງງານນໍ້າ ໂດຍປະເທດລາວມີສັກກະຍາພາບໃນການຜະລິດພະລັງງານຈາກນໍ້າ ແລະ ພະລັງງານແສງອາທິດ. ໄຟຟ້າທີ່ຜະລິດຈາກພະລັງນໍ້າສ່ວນເກີນຈະຖືກສົ່ງອອກໄປຫາປະເທດອື່ນໆ ແລະ ຍັງຄົງມີການເພິ່ງພາຖ່ານຫີນໃນການຜະລິດໄຟຟ້ານຳດ້ວຍ.

ອ້າງອີງ

ໝວດ:ເສດຖະກິດລາວ